
Årsberetning sæson 24/25

Der er sket meget i foreningen i sæson 24/25 – og vi har især arbejdet med at finde retningen for de kommende år.
Visions-process
I foråret samlede vi foreningens ”interessenter” til en visionsdag. Med hjælp fra DGI Midtjylland har vi formuleret en ny vision, der skal være med til at guide os igennem de næste mange år:

HHG skal være et samlingspunkt for gymnastikken i Midtjylland og en drivkraft for gymnastikkens udvikling.

Vi vil
· Skabe de bedste rammer, faciliteter og træningsmiljøer for områdets gymnaster
· Udvikle landsdelshold som hele landsdelen kan samles om og være stolte af
· Tilbyde et trygt og inspirerende miljø for både frivillige og gymnaster

Det er har været en lang, lærerig og spændende process, som kommer til at præge vores arbejde i fremtiden.
Nu er de overordnede linjer tegnet – nu skal vi finde ud af hvordan vi kommer derhen.

Tak til alle jer der har deltaget i processen. Vi håber I også i fremtiden vil være med til at trække HHG og gymnastikken i Midtjylland i den rigtige retning.
Organisering i foreningen
Hvis vi skal lykkes med at nå vores vision er første skridt at kortlægge ansvarsområder og se hvor vi mangler ressourcer.

Vi har arbejdet med at lave et organisationsdiagram over foreningen, og med en lidt krøllet forening som HHG har det været udfordrende men lærerigt. Det har også givet os overblik over hvilke opgaver vi på nuværende tidspunkt ikke har ressourcer til. 

Nu skal vi prøve at omstille os til at arbejde på en ny måde, og få oparbejdet nogle grene af foreningen der kan varetage de specifikke opgaver der er, og hvor der er ansvarlige for hvert område.
Vi er så småt gået i gang med at udbygge de forskellige områder i 24/25 og arbejdet fortsætter kommende sæson.

Generelt kan det siges at jo klogere vi bliver på opgaverne jo mere bliver vi bevidste om hvad vi kan og ikke kan, hvad vi skal have bygget op og hvad der skal findes frivillige til.
Stævner og arrangementer
Forårsfesten havde et comeback i 2025, hvor vi lykkedes med vores tanker omkring festen. 217 gæster fra mange af områdets foreninger deltog til spisning og fest i loungen.
Selvom festen aldrig har givet større underskud synes vi at det er et aktiv der kan være med til at binde området tættere sammen, og et arrangement vi vil holde fast i og bygge videre på.

2025 var også året hvor vi sprang ud i at prøve kræfter med et DGI-stævne i foreningen på baggrund af de erfaringer vi havde fra Megamix. Sammen med DGI Midtjylland arrangerede vi AfterRep-stævne 2025. Omkring 800 AfterRep-gymnaster fra hele landet deltog i stævnet. Der har generelt været god feedback på stævnet, som vi indtil videre har fået lov at afholde igen i 2027.
Det har før været planen at vi i 2026 skulle afholde DGI’s Aspirantstævne, men efter mange overvejelser har vi takket nej til dette.

Megamix overgik i 2025 alle forventninger. På grund af mange tilmeldinger blev opvisnings-delen i år lavet 360 grader, og der blev arrangeret storskærm for at forbedre publikums-oplevelsen. På trods af store prisstigninger ved leverandørerne har overskudet på Megamix i 2025 været rekordhøjt.

Stævne-gruppen har gjort et fantastisk stykke arbejde i at arrangere 2 flotte stævner, som udover at bidrage til god økonomi til foreningen også giver store oplevelser til egne gymnaster og de deltagere der er. De hjælpende hold godtgøres for den hjælp de leverer, hvilket også gør det muligt for dem at gøre ting for gymnasterne. Og så er stævnerne med til at vise os frem udadtil.

Vi har i 2025 også været en del af Spor12, hvor +1000 børn og unge deltager. Gymnastikhallen er meget populær på aftenen, og vi vil kigge ind i at lave et tættere samarbejde med Spor12 så vi kan bruge det mere aktivt i at hverve gymnaster til sporten.

Af andre store arrangementer der har været i Sportscenteret kan nævnes: DGI Midtjyllands 2 forårstævner, GS teamgym og forårsopvisning, Verdenshold og Efterskole-opvisning.
Interne aktiviteter
Traditionen tro har der i juleferien været både mens-vi-venter spring- og rytme, og nytårsaftensdag mødte en trofast flok gymnaster ind til nytårsvolley.
Udleje
Hallen har været godt belagt i 24/25, hvor vi har fået HGF atletik ind som lejer om onsdagen.
Derudover havde FaceOff træningslejr i december, op til deres konkurrence i Boxen. 
Landsdelsholdene
Holdene kører stabilt med ca. 238 deltagere – samme som foregående sæson.
Vi har nogle gode landsdelshold i Hammerum, som vi kan takke LU for at vedligeholde.

Instruktørpåsætning er en af de helt store opgaver for LU, hvor vi forhåbenligt kan udvikle os sammen i fremtiden, og se på hvordan vi kan gøre opgaven nemmere.

Der er også flere tidligere gymnaster på landsdelsholdene vi kan være stolte af.
På det nye verdenshold har vi 4 gymnaster og 1 træner som har haft sin gymnastiske opvækst på vores landsdelshold, og endnu flere har været inde i foreningslivet i området.

Til det netop overståede landsstævne, hvor flere at vores hold deltog var også det store efterskoleshow arrangeret at 2 tidligere gymnaster fra Hammerum.
Frivillige
Frivillighed er et særligt fokusområde og en nødvendighed for at foreningen kan køre.
I løbet af sæsonen har bestyrelsen deltaget i DGI’s frivillighedsuddannelse, som har givet mange nye inputs til at arbejde med frivillige.
Noget af det vi allerede har sat gang i at arbejde med er at få beskrevet alle opgaver i foreningen, samt sætte et struktureret onboarding forløb op.
Vi har også arbejdet med at lave en database over frivillige der kan påtage sig specifikke opgaver når der er behov.

Der er stadig en del ting fra frivillighedsuddannelsen vi kan arbejde med at implementere over den kommende tid.

De frivillige i foreningen har fået en ekstra tak i år, i form af en lille julegave og en studietur i Boxen til FaceOff Mainevent.
IT-plaform
Vi har påbegyndt en større flytning af foreningens digitale løsninger, hvor meget skal samlet i én platform, Office365. Løsningen skal fungere som platform til kommunikation, dokumentlager og digital indberetning, mm.
Samtidig har vi flyttet vores regnskab til E-conomic, og flere processer ift. Betaling, godkendelse og bogføring står til at blive automatiseret.

Det er en stor opgave at flytte folk til nye systemer, og det kommer til at tage tid før det er helt kørt igennem.

Derudover er alle sociale medier samlet under én konto, og vi har taget systemet NemTilmeld i brug for at erstatte regneark og indbetalinger flere steder.
Redskaber og faciliteter
Der er i 24/25 indkøbt nyt musikanlæg til gymnastikhallen, foretaget en større reparation af gravene samt indkøbt ny fane til landsdelsholdene.
Derudover en række mindre indkøb og vedligehold.
Branding
Der er i 2024 sat gang i et projekt sammen med FaceOff mediahouse for at lave videomateriale der viser lidt om foreningen og de aktiviteter den rummer. Der har ind til videre været 2 filmdage og en ekstra er på tegnebrættet.
Ind til videre er der leveret en video fra Megamix, samt små klip til de Sociale medier med landsdelsholdene.
Sportscenteret
I 25/26 er gymnastikken igen repræsenteret i bestyrelsen, og vi synes har et godt samarbejde med centeret og personalet

Caféen er kommet ind under centeret. Og selvom økonomien ikke nødvendigvist er god i caféen er det besluttet at centeret står stærkere med at have en café, end uden.
Med vores arrangementer, specielt i foråret, er det også vigtigt for os med en café vi kan regne med.

Der er et spirende samarbejde mellem Megamix og Påskecup, de 2 store stævner i Påsken, hvor vi har sparret og samarbejdet om forskellige ting.

Sommer 2026 åbner Arena Herning – en nye efterskole ved Sportscenter Herning. 
HHG og Gjellerup Sdr. har deltaget i møder omkring samarbejde, hvor sporten bliver et fælles projekt mellem skole og klubber.
Tak
Der er sket meget i løbet af året, og der har været mange bolde i luften.
Jeg vil gerne give en stor tak til alle der har bidraget i sæsonen – bestyrelsen, instruktører, frivillige, samarbejdspartnere og medlemsforeninger. Tak for den store indsats og fordi i støtter op om gymnastikken og HHG.

